12 
Delecta est species modo descripta in expeditione navigatoria duce Billingsio 
instituta, et quidem, ut videtur, in Insula Kyktak seu Kanaga, quae est e numero 
illarum, quas Aleuticas appellant atque Americae boreali satis vicina. In catalogo 
enim avium a Billingsio relatarum teste Sewastianoffio Anatis Canagicae nomine 
allata est. 
Anno 1800 Sewastianoffius in Novorum Actorum Academiae Pelropolilanae 
loco laudato descriptionem pro tempore accuratam et iconem publicavit omnique 
jure novam speciem Anatis Canagicae, nomine proclamavit. 
Seriore tempore Pallasius, qui plura specimina a Merckio , B/llingsii comite, 
relata comparavit, discriptionem speciei accuratam in Zoographia dedit eique An- 
seris picti nomen tribuit, insimul synonyma laudans, praeter nomen Anas cana - 
gica Sewast. 1. 1., quae sequuntur: Painted Goose Lath. av. III 2. p. 443 n. 9.; 
Cook it I. p. 96; Gmel. sjst. T. I. P. II. p. 504 sp. 55. 
Est autem Painted Goose species ab ipso Lathamio secundum picturam in 
collectione Banksiana obviam exhibita, quae quidem eadem ei videbatur avis, 
quam Cookius in Insula Staatenland, Insula, ut notum est, Americae australis 
apici extremo vicina, sed magis versus orientem spectante, reperit, quamque 
secundum Lathamii auctoritatem Anatis pictae nomine recepit Gmelinus. Si cum 
descriptione a Lalliamio 1. 1. data et in ejus A General History of Birds Tol X. 
p. 230 repetita, Anserem, de quo nunc loquimur, comparamus, magnas invenimus 
differentias. Painted Goose Lathamii enim rostrum nigrum, parvum, nec caput totum 
et collum alba, sed occiput cinerascens et colli inferiorem partem et pectus striis 
angustis, nigris variegata, tectrices alae albas, caudam vero et pedes nigros habet 
et in contraria orbis terrarum parte invenitur. 
Differentiae autem modo allatae tantae sunt, ut, quam Lathamius primus 
Painted Goose appellavit avem, cum Anseris specie a Sewastianoffio et Pallasio 
descripta neutiquam conjungeres. Quare etiam nomen a Pallasio ei tributum et 
Synonymia ab ipso laudata, excepto Synonymo Anas Canagica Nov. Act. Petropo- 
litan., neutiquam probanda , sed species potius Anseris Canagici nomine salutanda 
videtur. Ab initio quidem Pallasii auctoritate commoli Synonymiam ab ipso 
